CELEX: C2007/235/60
Language: ro
Date: 2007-10-06 00:00:00
Title: Cauza F-83/07: Acțiune introdusă la 14 august 2007 — Zangerl-Posselt/Comisia Comunităților Europene

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/32
            
         Acțiune introdusă la 14 august 2007 — Zangerl-Posselt/Comisia Comunităților Europene
   (Cauza F-83/07)
   (2007/C 235/60)
   Limba de procedură: germana
   Părțile
   
      Reclamantă: Brigitte Zangerl-Posselt (Saarbrücken, Germania) (reprezentant: S. Paulmann, Rechtsanwalt)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea deciziei comisiei de evaluare a concursului EPSO/AST/27/06 [Asistenți/te AST1 de limbă germană] de a nu permite participarea reclamantei la probele practice și orale ale acestui concurs, comunicată acesteia de EPSO la 18 iunie 2007 și confirmată prin scrisoarea din 25 iulie 2007;
            
         
               —
            
            
               obligarea pârâtei la plata cheltuielilor de judecată.
            
         Motivele și principalele argumente
   Comisia de evaluare a concursului EPSO/AST/27/06 [Asistenți (AST1) de limbă germană pentru activități de secretariat] nu a permis participarea reclamantei la probele practice și orale, întrucât aceasta nu a putut face dovada diplomei de absolvire a învățământului secundar (Abitur) necesare înscrierii.
   Reclamanta susține, în principal, că diploma sa de absolvire a studiilor (Realschulabschluss) corespunde cerințelor menționate la titlul A.II.1 punctul ii din anunțul de concurs. Clasificarea diplomelor de absolvire a studiilor este efectuată atât în Germania cât și la nivel european pe baza documentului International Standard Classification of Education elaborat de UNESCO în 1997 (ISCED), terminologia respectivă fiind preluată și în anunțul de concurs. Potrivit acestuia, diploma Realschulabschluss se încadrează la categoria diplomelor de absolvire a învățământului secundar (ISCED treapta 2) și permite accesul la învățământul postliceal (ISCED treapta 4).
   În plus, reclamanta critică motivarea insuficientă și eronată a deciziei pârâtei.